《哭罗瀛石司理》
明代·谭胜祖

敝芦不掩棺，丹心塞天地。卢龙塞外昏，尺土骄胡骑。

淬剑守孤城，生死安所避。臣节殉封疆，岂惟愧怀二。

枯骨与城存，君臣朋友义。白杨郊外草连连，惜君壮君酹君前。

耿耿忠魂悬日月，崎岖犹照帝城边。

作者简介：谭胜祖，高要人。明熹宗天启元年（一六二一）举人，任永州推官。事见清宣统《高要县志》卷一六。